久仰大名。如雷貫耳。每欲趨承教誨。奈多俗務。又遠隔大洋。甚為耿々。茲者敝受甚大之盜難。敝地警隊雖敏。奈大盜手腕更兇。盜難頻發。被難甚巨竊思非先生莫治敢祈撥。駕一遊以治之。雖敝個人之幸。亦敝地全人之福也。書不盡言。詳細待到臺後面談。專此懇請。
再者倘蒙見諾。祈即電之。
福：「來適其時。吾輩久聞臺灣雖為小島。而民富地弱。新文明之國。每欲往遊以曠眼界。今幸有此便。豈可不往乎」。
語畢。又裂其二之信視之。則顰眉怒目，切齒變色。將信揉成一丸。擲之廢紙籠中。華生怪之拾而視。
每承教誨。銘刻不忘。茲者僕今欲忠告先生者。近日必有依賴先生事。祈先生切不可應之。諾之恐有不利於先生。非但此且於先生之名譽上貴體上亦必大受損傷。故祈先生靜坐爐邊為佳。因友情上專此達之。
華生先生處亦祈帶恕。
華生訝聲而言。福則力打其傍之棹。碰然一聲。憤而言曰。